钦定古今图书集成/明伦汇编/闺媛典/第020卷 > 《贺新郎》前人
## 钦定古今图书集成/明伦汇编/闺媛典/第020卷 > 《贺新郎》前人

妾有“琵琶谱。抱金槽、慢撚轻抛，柳梢莺语。羽调六幺
弹遍了，花底灵犀暗度。奈敲断、玉钗纤股。低画屏深
朱户掩，卷西风、满地吹尘土。芳事往，蝶空诉。天天
把妾芳心误。小楼东、隐约谁家，凤箫鼍鼓。泪点染衫
双袖翠，修竹凄其又暮。背灯影、萧条情互。捐佩洲前
裙步步，渺无边、一片相思苦。春去也，乱红舞。”